Duiker Lodge, Ditholo Wildlife Estate | LekkeSlaap
Duiker Lodge is op die Ditholo Wildlife Estate geleë. Hierdie 1000 hektaar-landgoed. Dis 'n ongerepte inheemse Afrika-woud wat op volhoubare wyse 'n tuiste vir 'n verskeidenheid fauna en flora bied. Die landgoed is in die hartjie van Limpopo teen die pragtige uitspansel van die Waterberge geleë.
Verblyf by Duiker Lodge bestaan uit 3 kamers. Die eerste slaapkamer het 'n koninggrootte-bed, die tweede slaapkamer het 'n koninggrootte-bed met 2 enkelbeddens in die dakkamer, en die derde slaapkamer is 'n solderkamer met 3 enkelbeddens. Die eerste en tweede slaapkamers het elkeen 'n en suite-badkamer met 'n stort en 'n bad, en lei via skuifdeure tot 'n houtdek.
Die lodge beskik oor 'n oopplan-sitarea, -eetarea en -kombuis. Die sitarea het 'n L-vormige rusbank. Daar is 'n etenstafel in die eetarea met sitplek vir 8 gaste en 'n ingeboude braai. Die leefarea lei na 'n houtdek met 'n swembad en 'n boma.
Die omliggende gebied is vol wildplase, jagplase en gholfbane. Dit is 30 minute se ry van die Zebula-gholfbaan, Elements-gholfbaan en die Euphoria-gholfbaan af. Vir die jongspan is daar die Aventura Waterpark in Bela-Bela, asook Walking with Elephants in Zebula of die kans om leeus te voer by Mabalingwe Natuurrreservaat.